**Nr. 14511/09.09.2021**

**Comunicat de presă**

La nivelul Inspectoratului Teritorial de Muncă Mureș, în cursul lunii august 2021, au fost efectuate 34 de acțiuni de control în domeniul **relațiilor de muncă**.

Aspectele vizate de către inspectorii de muncă au fost respectarea legislației muncii în vigoare, respectiv identificarea muncii nedeclarate și fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate 2 persoane care prestau activitate fără a avea încheiat contract individual de muncă, anterior începerii activității și 2 persoane care prestau muncă nedeclarata. S-au aplicat sancțiuni contravenționale pentru 25 agenți economici, din care 3 agenți economici au fost sancționați pentru muncă nedeclarată. Cu ocazia acestor verificări inspectorii de muncă au aplicat 40 de sancţiuni contravenţionale, din care 21 avertismente şi 19 amenzi în cuantum de 122.500 lei și s-au dispus 123 de măsuri obligatorii, pentru deficienţele constatate.

La nivelul Inspectoratului Teritorial de Muncă Mureș, în cursul lunii august 2021, au fost efectuate un număr de 17 acțiuni de control în domeniul **securității și sănătății în muncă.**

Aspectele vizate de către inspectorii de muncă au fost respectarea legislației securității și sănătății în muncă. Cu ocazia acestor verificări inspectorii de muncă din cadrul Compartimentului Control Securitate şi Sănătate în Muncă au aplicat 7 sancţiuni contravenționale, dintre care **5** amenzi în valoare de 38.000 lei și 2 avertismente.

Principalele deficienţe constatate au fost: necomunicare eveniment, lipsă instruire, nu au fost stabilite pentru lucrători atribuțiile și responsabilitățile în domeniul SSM, lipsă triaj.

În cursul lunii august au fost comunicate 30 de evenimente în care au fost implicați lucrători, dintre care un eveniment s-a soldat cu deces.

 Inspector șef

 Eva Man

Inspectoratul Teritorial de Muncă Mureș

Adela DUR